ગાંધીનગરઃ ચોમાસાના બે મહિના પૂરા થઈ ગયા છે તેમ છતા હજુ સુધી રાજ્યમાં ક્યાંય પૂરતો વરસાદ નથી થયો કે નજીકના ભવિષ્યમાં વરસસે તેવા કોઈ એંધાણ પણ નથી દેખાતા. ઓછામાં પુરુ રાજ્ય તો છોડો પણ ગુજરાતની જીવાદોરી ગણાતા નર્મદા અને ઉકાઈ ડેમના ઉપરવાસ મધ્યપ્રદેશ તેમજ મહારાષ્ટ્રમાં પણ વરસાદ નથી જેના કારણે ડેમમાં પણ પાણી નથી ત્યારે આગામી આખું વર્ષ કઈ રીતે પસાર થશે તેની ચિંતા સરકારને પણ કોરી ખાઈ રહી છે. તેથી જ રાજ્ય સરકાર આ ચિંતા સાથે અત્યારથી જ પબ્લિક વચ્ચે પહોંચી ગઈ છે.